වාර්ෂීකව සිදුකැරෙන බෙල්ලන්විල රාජ මහා විහාරස්ථ ඇසළ පුණ්‍යොත්සවය 63 වැනි වරටත් උත්කර්ෂවත් අන්දමින් පැවැත්වීමට මෙවරද දෙහිවල - ගල්කිස්ස මහ නගර සභාව පූර්ණ සහයෝගය ලබාදෙන බැව් පෙරහර කොමිටියේ ලේකම්, දෙහිවල - ගල්කිස්ස නියෝජ්‍ය නගරාධිපති කේසරලාල් ගුණසේකර මහතා පැවැසීය.බෙල්ලන්විල ඇසළ උත්සවය අගෝස්තු මස 15 වැනි දින ආරම්භ කර සැප්තැම්බර් මස 1 දින අවසන් කෙරේ.දෙහිවල වෙසක් කලාපයෙන් ඉතිරිවූ රුපියල් දෙලක්ෂයකට ආසන්න මුදලක් බෙල්ලන්විල පෙරහරට පරිත්‍යාග කිරීමට ධනසිරි අමරතුංග පදනම කටයුතු යොදා ඇති බැව් නගරාධිපති ධනසිරි අමරතුංග මහතා පවසයි..